open-index/open-wikipedia-markdown huggingface dataset:
Դորոթի Ա. Աթաբոնգ

**Դորոթի Ա. Աթաբոնգ** (, ), մրցանակակիր դերասանուհի, գրող և պրոդյուսեր, որը «Արտասուքի ձայնը» (Sound of Tears) ֆիլմի համար ստացել է բազմաթիվ մրցանակներ, այդ թվում 2015 թվականին Աֆրիկայի կինոակադեմիայի մրցանակաբաշխության (Africa Movie Academy Awards) մրցանակ։

## Կարիերա
Աթաբոնգը դրական գրախոսություններ է ստացել թատերական ընկերություներից, փառատոնների կազմակերպիչներից, «Հարսանեկան նվագախումբ», «Աֆրիկյան եռիլոգիա», «Անհաղթահարելին» բեմադրություններում լավ խաղ ցուցադրելու համար։

Աթաբոնգը հրատարակել է մեկ ռոմանտիկ վեպ  «Կայայի արքայադուստրը», 2002 թվականին, որը հետագայում էկրանավորվել է : Նրա «Դեյզիի սիրտը» ֆիլմի սցենարը 2011 թվականին Տորոնտոյում անցկացվող  *Կնոջ տեսակետ ֆիլի փառատոնում*  արժանացել է  *Լավագույն ցածր բյուջե պահանջող ֆիլմի սցենար* անվանակարգին ։ Դորոթին գրել, նկարահանել և նկարահանվել է «Արտասուքի ձայնը» կարճամետրաժ ֆիլմը, որը ներկայացվել է Մոնրեալի համաշխարհային փառատոնում։ Ֆիլմը 2015 թվականի Աֆրիկյան կինոակադեմիայի մրցանակաբաշխությանն արժանացել է  *Լավագույն սփյուռք կարճամետրաժ ֆիլմ* մրցանակին, իսկ Հյուստոնի համաշխարհային 48-րդ ֆիլմի փառատոնում ֆիլմի համար նա Պլատինե Ռեմի (*Platinum Remi*) է ստացել։

Դորոթին հեռուստատեսության տարբեր ալիքների էկրանին է երևացել մի շարք մրցանակակիր հեռուստասերիալներում, այդ թվում «Օդային վթարի հետաքննություն» կամ «Օդային արտակարգ դրություն» (Mayday), «Դեգրասի․Հաջորդ սերունդ» (Degrassi: The Next Generation), «Շարքը» (The Line), որտեղ խաղացել է տարբեր ՝ մեծ ու փոքր դերեր։

Նա նաև խաղացել է մի շարք թատրոնների բեմերում, տարբեր ներկայացումների մեջ․ «Անհաղթահարելին» (The Overwhelming), «Աֆրիկյան եռիլոգիա» (The Africa Trilogy), «Դարֆուրում» (In Darfur), որի համար արժանացել է  *Նորահայտ արտիստ*  մրցանակին։

## Անձնական կյանք
Դորոթի Աթաբոնգն ամուսնացել է 2008 թվականին և ունի երկու որդի, մեկը ծնված 2011 թվականին, մյուսը ՝  2015-ին։

2013 թվականին Աթաբոնգը մասնակցել է CBC ռադիոկայանի՝ Կանադայի ռադիոհեռարձակող կորպորացիայի «Metro Morning» հաղորդմանը, զրուցել Մեթ Գոլովեյի (Matt Galloway)- ի հետ, քննարկել կանանց նկատմամբ ընտանեկան բռնության խնդիրների շուրջ հարցեր, խոսել իր «Արտասուքի ձայնը» ֆիլմի մասին՝  Կանանց նկատմամբ բռնության հիշատակի և գործողությունների ազգային օրվա առիթով, դեկտեմբերի 6-ին։

## Ֆիլմագրություն և թատրոն
### Ֆիլմ

### Հեռուստատեսություն

### Թատրոն

## Պարգևներ

## Ծանոթագրություններ

## Արտաքին հղումներ
* Պաշտոնական վեբ կայք
* 

Կատեգորիա:Կանադացի դերասանուհիներ
Կատեգորիա:Կամերունցի գրողներ
Կատեգորիա:Կանադացի կինոդերասանուհիներ
Կատեգորիա:Կամերունցի կանայք
Կատեգորիա:Կամերունցի կին գրողներ
Կատեգորիա:Կամերունցի կինոռեժիսորներ
Գիլզան

**Գիլզան**, երկիր հնագույն Հայաստանում՝ Ուրարտուում։ Ասորեստանյան սեպագիր արձանագրություններում Գիլզանը հիշատակված է։

Շտրեքը կարծում էր որ այդ ամենը գտնվում էրՈւրմիո լճի հարավ ափին, իսկ ըստ Բիլլերբեքի՝ նույն լճի հարավ-արևմտյան ափին։ Ն. Ադոնցը մեկ տեղադրում է Հյուսիսային Միջագետքում, Ասորեստանի և Ուրարտուի սահմանագլխին Արևելյան Եփրատի վրա, և նաև հավանական է համարվում Գիլզան տեղադրվել է Ուրմիա լճի հյուսիս-արևմտյան կողմում։ Հավանաբար այն նույնացրել են Սարգոնի հիշատակած Զարանդա կոչված երկրի հետ։ Վերջինս էլ սովորաբար նույնացվում է հայ հեղինակների հիշատակած Զարևանդի հետ։ Սալմանասար թագավորի թողած արձանագրության համաձայն նա 853 թվականին (մ.թ.ա.) արշավանքի ժամանակ գրավել է Գիլզանը։ Աշուրնասիրպալ 2-րդ թագավորը (883-859) իր 866 թվականին արշավանքին  հարկատու է դարձրել նաև այլ երկրների հետ։ Ըստ մնացածի Գիլզանը չպետք է շփոտել Գուզանե կամ Գուզանա (կիրզանե) երկրի հետ, որը նույնացվում է Վանա լճից հարավ գտնվող այժմյան խիզանին։

## Ծանոթագրություններ
Քրիստիանի (կղզի)

**Քրիստիանի** ( նշանակում է *Քրիստոնեուհի*) - Ամնարդաբնակ ժայռոտ կղզի Հունաստանում՝ Էգեյան ծովում, Տիրա (Տերա, Ֆիրա, Սանտորի, Սանտորինի) կղզուց դեպի հարավ-արևմուտք։ Մտնում է Կիկլադներ կղզեխմբի Քրիստիանա կղզեխմբակի կազմի մեջ (վերջինիս երեք կղզիներից մեկն է և դրանցից առաջինը.դեպի հարավ-արևելք՝ մեկ կիլոմետր հեռավորության վրա Ասկանիա կղզին է, երեք կիլոմետր հեռավորության վրա՝ Էսքատին)։ Որպես համայնքային միավոր՝ հաշվվում է Հարավային Էգեյան պերիֆերիայի Տիրա համայնքի մեջ։ Ամենամեծ բարձունքը ծովի մակերևույթից 285 մետր բարձրություն ունի։ Կղզում հայտնաբերվել են մարդկային գործունեության հետքեր՝  այսպես կոչված՝ չոր շարվածքով, այսինքն՝ առանց շաղախի շարված քարերով պատեր,  ամբար, այլ շինությունների մնացորդներ, արտեֆակտներ, որոնք վկայում են, որ դեռ նախապատմական ժամանակներից (մ. թ. ա. 3-րդ հազարամյակի վերջերից) կղզին բնակեցված է եղել։ Կղզու հյուսիսային մասում կառուցվել է Այոս Բասիլիոս (Սուրբ Բասիլիոս) ոչ մեծ եկեղեցին։
Քրիստիանի կղզին Էլեոնորայի չեգլոկների (Falco eleonorae) կարևոր բնադրավայրերից է (դրանք բազեների ընտանիքին պատկանող, գիշատիչ ոչ մեծ թռչուններ են)։
200px|մինի|ձախից|Անոթներ Քրիստիանիից /մ. թ. ա. 2200-2000 թթ../

## Գրականություն
* Cyprian Broodbank, *An Island Archaeology of the Early Cyclades* (Cantabrigiae: Cambridge University Press, 2002) pp.&nbsp;74, 195-196, 334 et alibi

## Ծանոթագրություններ

## Աղբյուրներ
Απογραφή Πληθυσμού - Κατοικιών 2011. Väestönlaskennan tulokset (XLS) 2011. The Hellenic Statistical Authority (Kreikan tilastokeskus ELSTAT). Viitattu 1.9.2014. (kreikaksi)

Կատեգորիա:Հունաստանի կղզիներ
Կատեգորիա:Անմարդաբնակ կղզիներ
Ժաննա Էրշ

**Ժաննա Էրշ** (, ), շվեյցարացի փիլիսոփա։

## Կենսագրություն
Ժաննա Էրշը ծնվել է հրեաների ընտանիքում. մայրը ծնունդով Վիլնյուսից էր, հայրը՝ Վարշավայից։ Մաթեմատիկոս Յոզեֆա Հերշայի (1925—2012) քույրն է,  մաթեմատիկոս Ալֆրեդ Տարսկիի բարեկամուհին։ Հայրը Ժնևի համալսարանում դասավանդել է ժողովրդագրություն և վիճակագրություն, մայրը եղել է բժշկուհի։ Փիլիսոփայություն սովորել է Ժնևում, Փարիզում, Հայդելբերգում, Ֆրայբուրգում։ Կարլ Յասպերսի ուսանողն ու աշխատությունների թարգմանիչն է, նրա մասին մենագրության հեղինակը։

thumb|Ժաննա Էրշի գերեզմանը Թագավորների գերեզմանոցում (Ժնև)
Եղել է Ժնևի համալսարանի փիլիսոփայության պրիվատ-դոցենտ (1947-1956), այնուհետև պրոֆեսոր (1956-1977), ԱՄՆ-ի, Կանադայի, Լատինական Ամերիկայի համալսարանների հրավիրված պրոոֆեսոր, Սոցիալիստական կուսակցության անդամ, Եվրոպական դաշնային միության ակտիվիստ։

## Ընկերական և ստեղծագործական կապեր
Ընկերություն է արել Ռայմոն Արոնի, Ստանիսլավ Վինցենցի, Յուզեֆ Չապսկիի, Չեսլավ Միլոշի հետ, թարգմանել է Չ. Միլոշի «Իսսա հովիտը» ինքնակենսագրական վեպը (1956)։

## Աշխատություններ
* L’illusion philosophique (1936)
* Temps alternés (1940)
* L'être et la forme (1946)
* Idéologies et réalité (1956)
* Le droit d'être un homme (1968)
* Karl Jaspers (1978, վերահրատարակություն՝ 2002)
* L'étonnement philosophique (De l'école Milet à Karl Jaspers) (1981, վերահրատարակություն՝ 1993)
* L’ennemi c’est le nihilisme (1981)
* Textes (1985)
* Éclairer l’obscur (1986)
* Temps et musique (1990)

## Ճանաչում
* *Մարդու իրավունքների հիմնադրամի* մրցանակ (1973),
* Միշել դը Մոնտենի մրցանակ (1979),
* Սանկտ Գալլենի համալսարանի մրցանակ ազատության համար (1980),
* Ալբերտ Այնշտեյնի մեդալ (1987),
* Կարլ Յասպերսի մրցանակ (1992) և այլն։
* Օլդենբուրգի համալսարանի պատվավոր դոկտոր,
* Լոզանի դաշնային պոլիտեխնիկական դպրոցի պատվավոր դոկտոր։

## Ծանոթագրություններ

## Գրականություն
* *Larese D.* Jeanne Hersch: eine Lebensskizze. — Amriswil: Amriswiler Bücherei, 1976.
* Penser dans le temps: mélanges offerts à Jeanne Hersch. — Lausanne : Éditions l’Age d’homme, 1977.
* Die Macht der Freiheit: kleine Festschrift zum 80. Geburtstag von Jeanne Hersch / Annemarie Pieper, Hrsg. — Zürich: Benziger, 1990.
* *Dufour-Kowalski E.* Jeanne Hersch: présence dans le temps. — Lausanne: L’Age d’homme, 1999.
* *De Monticelli R.* Jeanne Hersch: la dame aux paradoxes. — Lausanne: Age d’homme, 2003.
* *Cuccinelli R.* La forma del fare: estetica e ontologia in Jeanne Hersch. — Milano: B. Mondadori, 2007.

## Արտաքին հղումներ
* Հոդված Շվեյցարական պատմական բառարանում

Կատեգորիա:Շվեյցարացի փիլիսոփաներ
Կատեգորիա:Ժնևի համալսարանի շրջանավարտներ
Կատեգորիա:Հայդելբերգի համալսարանի շրջանավարտներ
Կատեգորիա:Հրեա փիլիսոփաներ
Կատեգորիա:20-րդ դարի փիլիսոփաներ
Ռոզ ալ-Յուսուֆ

**Ֆաթմա ալ-Յուսուֆ** (, նաև հայտնի է որպես **Ռոզ ալ Յուսուֆ**, ), եգիպտացի դերասանուհի և լրագրող։

*Արաբական մարդկային զարգացման զեկույց 2005։ Արաբական աշխարհում կանանց վերելքի մասին* () աշխատանքում նա նկարագրվել է որպես «բեմի ռահվիրա և ամենաառաջին դերասանուհիներից մեկը»։ 1925 թվականին Ռոզ ալ-Յուսուֆը հիմնադրել է «Ռոզ ալ-Յուսուֆ» ամսագիրը։ *Արաբական մարդկային զարգացման զեկույց 2005*-ում ասվում է, որ նա «նա եղել է եզակի կին իր ժամանակում»։ Նա ասել է. «Ես ինքս եմ ստեղծել այս կնոջը»։

## Անձնական կյանք
Ֆաթմա ալ-Յուսուֆը ծնվել է 1898 թվականին Լիբանանում՝ թուրքական արմատներ ունեցող ընտանիքում։ Նրա որդին Իհսան Աբդել Քուդուսն է։

Ռոզ ալ-Յուսուֆը  մահացել է 1958 թվականի ապրիլի 10-ին Կահիրեում։

## Ծանոթագրություններ

## Գրականություն
* *The Arab Human Development Report 2005: Towards the Rise of Women in the Arab World*. Stanford University Press, 2006. , 9789211261745. The cited chapter is Chapter 3 (Archive)
* Sullivan, Earl L. *Women in Egyptian Public Life* (Contemporary Issues in the Middle East Series). Syracuse University Press, 1986. , 9780815623540.

Կատեգորիա:20-րդ դարի լրագրողներ
Կատեգորիա:Եգիպտացի դերասանուհիներ
Կատեգորիա:Եգիպտացի լրագրողներ
Օմար Էլդարով (քանդակագործ)

**Օմար Էլդարով** (, ), Ադրբեջանցի քանդակագործ, Ադրբեջանի նկարչության դպրոցի նշանավոր ներկայացուցիչներից մեկը, ադրբեջանցի խորհրդային նկարիչ, Արվեստի վաստակավոր գործիչ, Ադրբեջանի Հանրապետության ժողովրդական նկարիչ,  Ադրբեջանի Գիտությունների ազգային ակադեմիայի լիիրավ անդամ, Ադրբեջանի պետական նկարչության ակադեմիայի ռեկտոր։

## Կենսագրություն
Օմար Էլդարովը ծնվել է 1927 թվականի դեկտեմբերի 21-ին, Դաղստանի Ինքնավար Հանրապետության Դերբենդ քաղաքում։ Ադրբեջանի պետական նկարչության ակադեմիայի քանդակագործության բաժինը ավարտելուց հետո, Օմար Էլդարովը շարունակում է ուսումը Լենինգրադի քանդակագործության և ճարտարապետության ինստիտուտի քանդակագործության ֆակուլտետում։ Օմար Էլդարովը 1946 թվականից մի քանի մրցույթների մասնակից է եղել։ Նա մի քանի քանդակների հեղինակն է. Նաթավանի, Ֆիզուլիի, Հուսեյն Ջավիդի արձանները, Հեյդար Ալիևի, Ուզեիր Հաջիբեկովի, Սաթթար Բախլուլզադեի, Զիյա Բունիյաթովի գերեզման-հուշարձանները և այլ հուշարձաններ։ 1958-1968 թվականներին դարձել է Նկարիչների միության անդամ։

## Տես նաև
* Սաթթար Բախլուլզադե
* Թաիր Սալախով
* Ազիմ Ազիմզադե

## Ծանոթագրություններ

Կատեգորիա:Ադրբեջանցի ծաղրանկարիչներ
Կատեգորիա:Ադրբեջանցի նկարիչներ
Կատեգորիա:Ադրբեջանցի քանդակագործներ
Կատեգորիա:Աշխատանքային կարմիր դրոշի շքանշանի ասպետներ
Կատեգորիա:ԽՍՀՄ Պետական մրցանակի դափնեկիրներ
Կատեգորիա:Ռեպինի անվան ինստիտուտի շրջանավարտներ
Ազիմ Ազիմզադեի տուն-թանգարան

**Ազիմ Ազիմզադեի տուն-թանգարան** (),  տուն-թանգարան, որտեղ ապրել է Ադրբեջանի նկարչության դպրոցի նշանավոր ներկայացուցիչներից մեկը, ադրբեջանցի խորհրդային նկարիչ (1927), Արվեստի վաստակավոր գործիչ, Ադրբեջանի ԽՍՀ աշխատանքային հերոս (1927), Ադրբեջանի ծաղրանկարի հիմնադիր Ազիմ Ազիմզադեն 1906-1943 թվականներին։

## Պատմություն
200px|thumb|Ազիմ Ազիմզադե
1968 թվականին որոշում կայացվեց ստեղծել Ազիմ Ազիմզադեի տուն-թանգարան։ Ազիմ Ազիմզադեի տուն-թանգարանը ստեղծվել է 1968 թվականին Բաքվում։ Թանգարանը գտնվում է Դիլարա Ալիևա 157 փողոցում։ Ազիմ Ազիմզադեի տուն-թանգարանը ստեղծվել է մի փոքրիկ բնակարանում, որտեղ նկարիչը ապրել է իր կյանքի մեծ մասը։ Ժամանակի ընթացքում հին տունը դարձել է ոչ պիտանի։ Թանգարանը վերակազմակերպվել է Ադրբեջանի Հանրապետության մշակույթի նախարարության կողմից։

## Ցուցահանդես
Թանգարանի հիմնադրամում պահվում է նկարչի 2000 ցուցանմուշ։ Ա. Ազիմզադեի տուն-թանգարանի ցուցադրությունը բաղկացած է 6 սենյակներից։ Թանգարանում նկարչի ստեղծագործությունները ներկայացված են 4 ոճով.
* ծաղրանկարներ
* դիմապատկերներ
* զարդապատկերներ
* Լանդշաֆտ

## Ա. Ազիմզադեի ստեղծագործությունները այլ թանգարաններում
* Ադրբեջանի Ռուստամ Մուստաֆաևի անվան արվեստի ազգային թանգարանում 232 աշխատանք, 3 ալբոմ;
* Ադրբեջանի պետական թատերական թանգարանում նկարչին պատկանող 499 ցուցանմուշ;

## Պատկերասրահ

Əzim Əzimzadə - Nəsiminin edamı.jpg|Իմադ ադ-Դին Նասիմիի մահապատիժը
Wedding of the poor people.jpg| Աղքատների հարսանիք (1931)
Əzim Əzimzadə - Varli evinde ramazan.jpg| Տոն հարուստ տանը (1932)
The old wife and the new one.jpg| Ամյա կինը և նորը (1935)
The girl was born.jpg| 1937


## Տես նաև
* Ազիմ Ազիմզադե
* Ջալիլ Մամեդկուլիզադեի տուն-թանգարան
* Սաթթար Բախլուլզադեի տուն-թանգարան

## Ծանոթագրություններ

Կատեգորիա:1968 հիմնադրումներ Ադրբեջանում
Կատեգորիա:1968 հիմնադրված թանգարաններ
Կատեգորիա:Բաքվի թանգարաններ
Կատեգորիա:Տուն-թանգարաններ Ադրբեջանում
Երևանի ավագանու ընտրություններ 2018

**Երևանի ավագանու ընտրություններ 2018**, Երևան քաղաքի ավագանու 4-րդ ընտրությունները, որը կայացել է 2018 թվականի սեպտեմբերի 23-ին արտահերթ ընթացակարգով։ Արտահերթ ընտրությունների պատճառը հուլիսի 9-ին նախկին քաղաքապետ Տարոն Մարգարյանի հրաժարականն է։ Ընտրությունների արդյունքում հաղթեց «Իմ քայլը» դաշինքը, իսկ դաշինքի ցուցակը գլխավորող դերասան և պրոդյուսեր Հայկ Մարությանը դարձավ Երևանի քաղաքապետ։

## Մասնակիցներ
Ընտրություններին մասնակցել են 12 քաղաքական սուբյեկտ՝ 8 կուսակցություն և 4 դաշինք։ Ավագանու 65 տեղի համար հայտ էր ներկայացրել 979 թեկնածու։

### Դաշինքներ
Ստորև ներկայացված է ընտրություններին մասնակցած դաշինքների անվանումներն ու քաղաքապետի թեկնածուները․

* «Երևանի հանրություն» դաշինք, Անահիտ Թարխանյան,
* «Լույս» դաշինք, Արտակ Զեյնալյան,
* «Իմ քայլը» կուսակցությունների դաշինք, Հայկ Մարության,
* «Երևանցիներ» դաշինք, Արարատ Զուրաբյան։

### Կուսակցություններ
Ստորև ներկայացված է ընտրություններին մասնակցած կուսակցությունների անվանումներն ու քաղաքապետի թեկնածուները.

* «Բարգավաճ Հայաստան» կուսակցություն, Նաիրա Զոհրաբյան,
* «Երկիր ծիրանի» կուսակցություն, Զարուհի Փոստանջյան,
* «Ժառանգություն» կուսակցություն, Րաֆֆի Հովհաննիսյան
* «Ժողովրդավարական ուղի» կուսակցություն, Մանուել Գասպարյան,
* Հայ հեղափոխական դաշնակցություն, Միքայել Մանուկյան,
* «Հայք կամ Հայկազուններ», Գևորգ Հովսեփյան,
* Ռեֆորմիստների կուսակցություն, Արտակ Դավթյան,
* «Օրինաց երկիր» կուսակցություն, Մհեր Շահգելդյան։

## Արդյունքներ

## Ընտրակարգ
Ավագանու ընտրություններին ընտրելու իրավունք ունի 18 տարին լրացած Հայաստանի քաղաքացին, որը մինչ քվեարկության օրն ունեցել է 6 ամսվա հաշվառում Երևանում։ Բացառություն են կազմում զինվորական ծառայությունից զորացրվածները և ազատազրկման վայրերից ազատվածները, որոնց հաշվառման ժամկետը Երևանում սահմանափակված չէ։ Ի տարբերություն համապետական ընտրություններին, այս դեպքում ընտրական իրավունք ունենալու համար պարտադիր չէ ունենալ Հայաստանի քաղաքացիություն։ Քվեարկելու իրավունք ունեն նաև Հայաստանի քաղաքացիություն չունեցող, սակայն Երևանում մեկ տարվա հաշվառում ունեցող անձինք։ Նույն պայմաններն են գործում նաև ավագանու անդամի թեկնածուների, բայց ոչ քաղաքապետի թեկնածուի համար։

Մանդատները բաշխվում են համամասնորեն բոլոր քաղաքական ուժերի մեջ, որոնք հաղթահարել են նվազագույն ձայների պատնեշը (6% կուսակցությունների համար և 8% կուսակցությունների դաշինքների համար)։

## Նախընտրական իրադարձություններ
Քարոզարշավը պաշտոնապես մեկնարկեց սեպտեմբերի 10-ին։

## Ծանոթագրություններ

Կատեգորիա:2018 Հայաստանում
Կատեգորիա:Երևանի ավագանու ընտրություններ
Արարատ Զուրաբյան

**Արարատ Անուշավանի Զուրաբյան** (), հայ քաղաքական և պետական գործիչ, Հայոց համազգային շարժում կուսակցության նախագահ, Հայաստանի 5-րդ գումարման Ազգային ժողովի պատգամավոր, ազատամարտիկ։

## Կրթություն
Արարատ Զուրաբյանը 1986 թվականին ավարտել է Երևանի գյուղատնտեսական ինստիտուտի տնտեսագիտության ֆակուլտետը։

## Քաղաքական և աշխատանքային գործունեություն
1994-1995 թվականներին եղել Հայաստանի ներքին զորքերի հրամանատարի տեղակալ։ 1996 թվականին ընտրվել, 1999 թվականին վերընտրվել է Կենտրոն համայնքի թաղապետ։

2002-2010 թվականներին եղել է ՀՀՇ վարչության նախագահ։ 2013 թվականից ՀՀՇ կուսակցության նախագահն է։

2017 թվականի ապրիլի 2-ին Ծառուկյան դաշինքի համապետական ցուցակով ընտրվել է 6-րդ գումարման ազգային ժողովի պատգամավոր։

Մասնակցել է Արցախյան ազատամարտին, «Սպանդարյան» կամավորական ջոկատի հիմնադիրներից է։

Ամուսնացած է, ունի երկու զավակ։

## Ծանոթագրություններ

Կատեգորիա:ՀԱԱՀ շրջանավարտներ
Կատեգորիա:Հայ պետական գործիչներ
Կատեգորիա:Հայ քաղաքական գործիչներ
Լատո

**Լատո** (), Կրետեի հին դորիական քաղաք։ Քաղաքի փլատակները տեղադրված են Կրիցա գյուղից 3 կմ հեռավորության վրա։

## Ընդհանուր տեղեկություններ
Կա ենթադրություն, որ քաղաքն անվանվել է ի պատիվ Լետո աստվածուհու (դորիերեն՝ Լատո)։

Քաղաքն իրենից ներկայացնում էր դորիական քաղաք-պետություն, որը տեղակայված էր պաշտպանության համար հարմար տեղանքում, Միրաբելլո ծովածոցի հարևանությամբ, երկու գագաթների միջև, որոնցից յուրաքանչյուրի վրա եղել է քաղաքի ակրոպոլիսը։ Աշտարակները և երկու ակրոպոլիսները պաշտպանում էին քաղաքը։ Հավանաբար, Լատոն գոյություն է ունեցել մինչ դորիացիների գալը, չնայած ավերակները թվագրվում են դորիական ժամանակաշրջանին։

Այն Կրետեի ամենահզոր քաղաքներից մեկն է եղել։ Իր տարածքների ընդարձակման համար Լատոն հարևանների հետ մշտապես պատերազմել է։ Լատոյի տարածքում հատում էին իրենց մետաղադրամները, որոնց վրա պատկերված էր Իլիփիա աստվածուհին, որն առավել պաշտելի էր Լատոյում։ Քաղաքն իր ծաղկմանն է հասել մ.թ.ա. V դարում։

Քաղաքն ավիրվեել է մ.թ.ա. մոտ 200 թվականին, բայց նրա նավահանգիստը, որը տեղակայված է ժամանակակից Այոս-Նիկոլաոս քաղաքի մոտակայքում, կիրառվել է դեռևս Հունաստանում՝ հռոմեական տիրապետության ժամանակներից։

Լատոյում 1900 թվականին պեղումներ է իրականացրել Ֆրանսիական հնագիտական ինստիտուտը։

## Պատկերասրահ

Kreta Lato Entrance.jpg|Հին Լատոյի ավերակները
Lato, Crete.jpg|Լատոյի համայնապատկերը


## Հայտնի բնակիչներ
Ալեքսանդր Մակեդոնացու ընկեր և ծովակալ Նեարխը ծագումով Լատոյից էր։

## Ծանոթագրություններ

## Արտաքին հղումներ
* Քաղաքի զբոսաշրջային էջը

Կատեգորիա:Կրետե
Կատեգորիա:Հին Հունաստան
Անցումային արդարադատության միջազգային կենտրոն

**Անցումային արդարադատության միջազգային կենտրոն (ԱԱՄԿ)** (), զանգվածային վայրագությունների և մարդու իրավունքների խախտումների մեղավորներին անցումային արդարադատության մեխանիզմներով պատասխանատվության ենթարկելու հարցով զբաղվող հասարակական կազմակերպություն։

1981-2008 թվականները ընդգրկող նյութերի հավաքածուն տեղակայված է Դյուքի համալսարանի գրադարանում։

## Պատմություն
ԱԱՄԿ-ը պաշտոնապես բացվել է 2001 թվականի մարտի 2-ին Նյու Յորքում և վեց ամիսների ընթացքում աշխատել է տասնյակից ավել երկրներում, որտեղից կային օգնություն բազմաթիվ հայցողներ։

## Հայտնի աշխատակիցներ
*, ԱԱՄԿ համահիմնադիր և առաջին նախագահ
*, ԱԱՄԿ համահիմնադիր և ԱԱՄԿ Սիերա Լեոնեի, Պերուի և Գանայի ծրագրերի նախկին տնօրեն
*, ԱԱՄԿ համահիմնադիր և PeaceVentures գործադիր տնօրեն
*, ԱԱՄԿ պատվավոր նախագահ
*, ԱԱՄԿ նախագահ
*, Հետազոտությունների տնօրեն (2012 թվականից նաև ՄԱԿ-ի հատուկ թղթակից)

## Ծանոթագրություններ

## Արտաքին հղումներ
* Պաշտոնական կայք

Կատեգորիա:2001 հիմնադրումներ
Կատեգորիա:Անցումային արդարադատություն
Կատեգորիա:Իրավապաշտպան կազմակերպություններ
Կատեգորիա:Միջազգային իրավունքի կազմակերպություններ
Դենիզե Բիլման

thumb|250px|Դենիզե Բիլմանը 2011 թվականի Եվրոպայի առաջնության ցուցադրական ելույթների ժամանակ
**Դենիզե Բիլման** (, ), շվեյցարացի գեղասահորդ, աշխարհի և Եվրոպայի չեմպիոն (1981), Շվեյցարիայի եռակի չեմպիոն։

## Մարզական կարիերա
Մարզվել է մոր՝ Հայդի Բիլմանի (*Heidi Bielmann*) և Օտտո Հյուգինի (*Otto Hügin*) մոտ։ 11 տարեկանում դարձել է Շվեյցարիայի պատանեկան առաջնության չեմպիոն։ Միջազգային մրցույթներում նորամուտը կատարել է 1976 թվականին։ 1977 թվականին Հելսինկիի Եվրոպայի առաջնությանը, որը նրա կարիերայի ընթացքում առաջին Եվրոպայի առաջնությունն էր, կատարել է եռակի սալխով և իրանը հետ թեքելով ու ազատ ոտքը բռնելով պտույտ (ֆիրմային պտույտ)։ Մրցավարական կազմը տեխնիկայի համար նրան նշանակել է 2 հատ 5,9, իսկ ազատ ծրագրում նա միանգամից զբաղեցրել է երկրորդ տեղը։

Գեղասահքի պատմության մեջ է մտել պտույտների բացառիկ տեխնիկայի և հատկապես ոտքը բռնած վիճակով պտույտների շնորհիվ, որը նրա պատվին կոչվում է «բիլման» (bielmann spin), չնայած նա դրանց առաջին կատարողը չէ (օրինակ՝ 1974 թվականին այդպիսի պտույտներ կատարել է շվեյցարացի Կարին Իտենը (Karin Iten)): Բիլմանն այդ պտույտները կատարել է առավելագույնս ձգված և ընդհանրապես մեծ արագությամբ, ճշգրիտ կենտրոնադրումով և մեծ քանակությամբ դարձաշրջաններով։ 1981 թվականին ազատ ծրագրում բոլոր պտույտները միասին նա կատարել է 105 դարձաշրջան՝ վայրկյանում 1,8 պտույտ արագությամբ, ինչը կազմել է ծրագրի ամբողջ ժամանակի 24 % -ը։ Դրանից հետո բացառիկ պտույտները վերջնականապես սկսեցին համարել գեղասահքի շվեյցարական դպրոցի այցեքարտը։

Աշխարհում առաջին գեղասահորդուհին է, որ Եվրոպայի առաջնության ժամանակ կատարել է եռակի լուտց (1978 թվական), ինչի համար գեղասահորդուհիների մեջ առաջին անգամ ստացել է 6,0 միավոր (և 5 հատ 5,9 միավոր) տեխնիկայի համար։ Առաջիններից մեկն է, որ աշխարհի առաջնության ժամանակ կատարել է եռակի հանգույցով ցատկ (1978 թվական, Ելենա Վոդորեզովայի հետ միասին)։ Ընդհանուր առմամբ Դենիզե Բիլմանի կարճ և ազատ ծրագրերը տարբերվում էին բարդ և որակյալ տեխնիկայի ներդաշնակ համադրությամբ, միևնույն ժամանակ՝ բարձր ոճով, վարպետությամբ և երաժշտականությամբ։

Սակայն Բիլմանը շատ անհաջող է կատարել պարտադիր ֆիգուրաները, ինչի պատճառով նույնիսկ մրցանակակիր չի դարձել։ Եվ միայն 1981 թվականին, բարելավելով ֆիգուրաների որակը, կարողացել է դառնալ Եվրոպայի և աշխարհի չեմպիոն (այդ թվում նաև աշխարհի առաջնության պատմության մեջ առաջին անգամ կատարել է եռակի լուտց։

## Սպորտից հետո
1982 թվականից մասնակցում է պրոֆեսիոնալ շոուների՝ տարիներ անց կատարելով բիլման պտույտներ և եռակի բարդ ցատկեր։ Ապրում է Ցյուրիխում։

2007 թվականին պրոֆեսիոնալ պարող Սվեն Նինեմանի հետ մասնակցել է պարային Եվրատեսիլին, որտեղ զբաղեցրել են վերջին՝ 16-րդ տեղը։

## Մարզական ձեռքբերումներ

## Ծանոթագրություններ

## Արտաքին հղումներ
*  
* Դենիզե Բիլմանը  Olympics at Sports-Reference.com կայքում
* YouTube video - 1980 թվականի Ձմեռային օլիմպիական խաղեր

Կատեգորիա:Աշխարհի չեմպիոններ
Կատեգորիա:Գեղասահքի Եվրոպայի չեմպիոններ
Կատեգորիա:Շվեյցարացի գեղասահորդներ
Էլ Օրո (պրովինցիա)

մինի|աջից|Իգլեսիա պարկի աշտարակ
**Էլ Օրո** (), ափամերձ պրովինցիա Էկվադորի հարավային մասում։ Այն անվանակոչվել է պատմականորեն կարևոր նշանակություն ունեցող ոսկու արդյունահանման համար։ Այսօր այն աշխարհի խոշորագույն բանան արտահանողներից մեկն է։ Մայրաքաղաքը Մաչալան է։

## Պատմություն
Էլ Օրո պրովինցիան պատմականորեն Էկվադորի բանանի արտադրության հիմնական տարածքն է։

## Աշխարհագրություն
Հյուսիսից և արևելքից ունի սահման՝ Գուայաս, Ասուայ ու Լոխա պրովինցիաների հետ։ Արևմուտքից և հարավից նրան շրջապատում են Խաղաղ օվկիանոսն ու Պերուի Տումբես շրջանը։

Պրովինցիան բաժանված է 14 կանտոնների և առանձնահատուկ է տեսարժան վայրերի լայն շրջանակով, ինչպիսիք են՝ Ջամբելի կղզիները Տումբես գետում, Սանտա Կլարա կղզին և այլն։

## Ժողովրդագրություն
* Բնակչություն 1990: 412572
* Բնակչություն 2000: 525763
* Բնակչություն 2010: 600659

Էթնիկ խմբերի 2010 թվականի Էկվադորի մարդահամարի տվյալները․
* Մետիսներ 81.6%
* Սպիտակ լատինաամերիկյան 7.8%
* Աֆրո-էկվադորյան 6.9%
* Մոնտուբիո 2.8%
* Էկվադորի բնիկ ժողովուրդ 0.7%
* Այլ 0.3%

## Տնտեսություն
Էլ Օրոյի տնտեսությունը հիմնականում հիմնված է բանանի և ծովախեցգետնի արտահանման վրա։ Մյուս գյուղատնտեսական կարևոր նշանակություն ունեցող արտադրանքներն են կակաոն ու սուրճը։

## Քաղաքականություն
Միանձնյա կառավարություն է։

## Կանտոններ
Պրովինցիան բաժանված է 14 կանտոնների։ Ստորև ներկայացված աղյուսակում առկա է 2001 թվականի բնակչության մարդահամարի տվյալները, նրա տարածքը (քառ. կմ), կանտոնի նստավայրը կամ մայրաքաղաքը։

## Տես նաև
* Էկվադորի վարչական բաժանում

## Ծանոթագրություններ

## Արտաքին հղումներ
* Gobierno Provincial Autonomo de El Oro - web site of the El Oro Government
* Orenses Machala Comunidad Virtual de La Provincia de El Oro - news about El Oro

Կատեգորիա:Էկվադորի նահանգներ
Նիկոլաս Սպոլի

**Նիկոլաս Ֆեդերիկո Սպոլի** (, ), արգենտինացի ֆուտբոլիստ, «Ջենոա» ակումբի կենտրոնական պաշտպան։

## Կարիերա
Նիկոլանսն իր կարիերան սկսել է «Նյուելլս Օլդ Բոյզ» ակումբում։ 2015 թվականի փետրվարի 12-ին՝ «Վելաս Սարսֆիլդ» ակումբի դեմ խաղի (0:0) ժամանակ, նա կատարել է իր նորամուտը թիմի հիմնական կազմում, ինչից հետո առաջնությունում անցկացրել է 14, իսկ Հարավամերիկյան գավաթի խաղարկությունում՝ 2 խաղ։ Նա ակումբում մնացել է 4 տարի՝ ընդհանուր առմամբ ակումբի կազմում մասնակցելով 116 խաղի և դառնալով 9 գոլի հեղինակ, որոնցից մեկը՝ Լիբերտադորեսի գավաթի խաղարկությունում։

2009 թվականի հուլիսի 24-ին նա տեղափոխվել է «Կատանիա» ակումբ՝ կնքելով 4 տարվա պայմանագիր։ Տրանսֆերի արժեքը կազմել է 1 միլիոն եվրո։ Օգոստոսի 3-ին Սպոլին կատարել է իր նորամուտը «Կատանիա» ակումբի կազմում՝ մասնակցելով իտալական «Պարմա» ակումբի դեմ խաղին, որտեղ նրա թիմը պարտվել է 1:2 հաշվով։ 2010 թվականի հունվարի 6-ին Սպոլին խփել է իր առաջին գոլը ակումբի կազմում՝ օգնելով իր թիմին հաղթել «Բոլոնյա» ակումբին։ 2015 թվականի ձմեռային տրանսֆերի ժամանակ նա վարձավճարային հիմունքներով տեղափոխվել է «Ռոմա» ակումբ։

## Ծանոթագրություններ

## Արտաքին հղումներ
* 
* 

Կատեգորիա:Արգենտինացի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Կատանիայի ֆուտբոլիստներ
Կատեգորիա:Կարպիի ֆուտբոլիստներ
Կատեգորիա:Նյուելս Օլդ Բոյզի ֆուտբոլիստներ
Կատեգորիա:Ջենոայի ֆուտբոլիստներ
Կատեգորիա:Ռոմայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Կիևոյի ֆուտբոլիստներ
Կատեգորիա:Կրոտոնեի ֆուտբոլիստներ
Տոնացոյց (4634)

**Տոնացոյց** (4634), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4634 թվի տակ։ Ձեռագիրը գրվել է 1720 թվականին Թումայ քահանա գրիչի կողմից  Վանում։ Գրված է թղթի վրա, որը ունի 12.5x9 չափս։ Ձեռագիրը կազմված է 165 թերթից։ Գրված է միասյուն, բոլորգրով։ Ունի կիսախորան և լուսանցազարդ մանրանկարներ։ Կազմը՝ կաշեպատ տախտակ դրոշմազարդ, աստառը՝ շերտազարդ մետաքս և կանաչ կտավ։ Հիշատակարաններ գրչի՝ 165ա, հետագայի՝ 2ա (1914թ.):
## Բովանդակություն
* Ժամամուտք, Ալէլուք, Մեռեղիք։

## Ծանոթագրություններ

Կատեգորիա:Մատենադարանի ձեռագրեր
Թոքայ Մամեդով (քանդակագործ)

**Թոքայ Մամեդով** (, ), ադրբեջանցի խորհրդային քանդակագործ, Ադրբեջանի նկարչության դպրոցի նշանավոր ներկայացուցիչներից մեկը, Ադրբեջանի ԽՍՀ ժողովրդական նկարիչ (1973), Ադրբեջանի ԽՍՀ արվեստի վաստակավոր գործիչ (1962), ԽՍՀՄ նկարչության ակադեմիայի թղթակից անդամ (1975), պրոֆեսոր (1977), ԽՍՀՄ Պետական մրցանակի դափնեկիր (1978), 1970-1972 թվականներին Ադրբեջանի նկարիչների միության տնօրենների խորհրդի նախագահ, Ռուսաստանի գեղարվեստի ակադեմիայի թղթակից անդամ։

## Կենսագրություն
Թոքայ Հաբիբ օղլի Մամեդովը ծնվել է 1927 թվականի հուլիսի 18-ին Բաքվում։ Նրա հայրը`Հաբիբ Մամեդովը, եղել է տեխնիկական գիտությունների դոկտոր, մայրը` Զիվար Մամեդովան, Ադրբեջանում առաջին կին քանդակագործն էր։ 1942 թվականին յոթերորդ դասարանի ավարտելուց հետո Թոքայն ընդունվել է Բաքվի արվեստի դպրոց։ 1945 թվականի Թոքայ Մամեդովն ավարտել է Բաքվի գեղարվեստի դպրոցը և գնացել Լենինգրադ և ընդունվել Արվեստի ակադեմիայի քանդակագործության ֆակուլտետ։

Թոքայ Մամեդովը մահացել է 2018 թվականի մայիսի 2-ին Բաքվում։

## Պարգևներ և կոչումներ
* «Պատվո նշանի» շքանշան, 1959 թ.
* ԽՍՀՄ Պետական մրցանակ, 1978 թ.
* Ադրբեջանի ԽՍՀ պետական մրցանակ, 1982 թ.
* «Ժողովրդական բարեկամություն» շքանշան
* «Փառքի» շքանշան, 2002 թ.
* Ադրբեջանի Հանրապետության նախագահի պատվավոր դիպլոմ, 17.07.2017

## Տես նաև
* Սաթթար Բախլուլզադե
* Թաիր Սալախով
* Ազիմ Ազիմզադե

## Ծանոթագրություններ

Կատեգորիա:Ադրբեջանական ԽՍՀ արվեստի վաստակավոր գործիչներ
Կատեգորիա:Ժողովուրդների բարեկամության շքանշանի դափնեկիրներ
Կատեգորիա:ԽՍՀՄ Պետական մրցանակի դափնեկիրներ
Կատեգորիա:Ադրբեջանցի քանդակագործներ
Կատեգորիա:Ռեպինի անվան ինստիտուտի շրջանավարտներ
Ակրոկորնթոս

300px|մինի|Ակրոկորնթոսի համայնապատկերը
300px|մինի|Ակրոկորնթոսի առաջին դարպասը
300px|մինի|Ակրոկորնթոսը հեռվից
300px|մինի|Պարիսպների շարքերը հյուսիսային կողմում
**Ակրոկորնթոս** (. նշանակում է *Վերին Կորնթոս*) - Հունաստանի հին Կորնթոս քաղաքի ակրոպոլիսը (միջնաբերդը), որ գտնվում է հին քաղաքի ավերակների վերևում բարձրացող ժայռի վրա (ժամանակակից Կորնթոս քաղաքն ավելի հեռու է ընկած)։ Որպես ռազմական պաշտպանական կառույց գոյությունը պահպանել է հին ժամանակներից մինչև 19-րդ դարի սկիզբը։ Տեղանքի նպաստավոր մակերևույթը պաշտպանական հարմարավետ դիրք էր ապահովում, նամանավանդ, որ պաշտպանվողների տրամադրության տակ խմելու ջրի մշտական աղբյուր կար պարիսպների ներսում։ Բերդն իր հսկողության տակ էր պահում Պելոպոնեսը մայր երկրին կապող Կորնթոսի պարանոցը և հանդիսանում էր վերջին արգելքը հյուսիսից դեպի Պելոպոնես տանող ճանապարհին։ Պատմաբան և ռազմագետ Ջորջ Ֆորեսթի գնահատմամբ՝ դա ամենահզոր ամրությունն է եղել բուն Հունաստանում։

## Պատմություն
Բյուզանդական ժամանակաշրջանում բերդը, որտեղ հաստատվել էր Էլլադայի զիվորական թեմի ստրատեգը, մեծապես ամրացվել է։ Բլրի շուրջ երեք շարք պարիսպներ են բարձրացվել, իսկ բարձունքի վրա գտնվել է Աֆրոդիտե աստվածուհու տաճարը (ավելի ուշ ժամանակներում այդ տաճարը դարձել է քրիստոնեական եկեղեցի, ապա՝ մուսուլմանական մզկիթ)։ Հետագա դարերում, մեկը մյուսին հաջորդելով, այստեղ տերություն են արել խաչակրաց չորրորդ արշավանքի մասնակիցները, Վենետիկի հանրապետության ռազմիկները, թուրքերը։

Հին հույն ճանապարհորդ, աշխարհագրագետ Պավսանիասը իր «Էլլադայի նկարագրությունը» աշխատությունում մեջ է բերել կորնթոսյան առասպելը, ըստ որի՝ Կորնթոս քաղաքը վեճի առարկա է դարձել Պոսեյդոնի (այսինքն՝ ծովի) և Հելիոսի (արևի) միջև։ Նրանց վեճը լուծող դատավոր է կարգվել Հեկատոնքեյրոսներից մեկը՝ Բրիարոսը, որը վճռել է՝ Կորնթոսի պարանոցը պատկանելու է Պոսեյդոնին, Ակրոկորնթոսը՝ Հելիոսին։

Պարիսպների ներսում գտնվող Վերին Պիրենե աղբյուրի մասին էլ Պավսանիասն իր այդ նույն աշխատության մեջ գրում է. «Ասում են, թե տաճարի ետևում գտնվող աղբյուրը Ազոպոսի ընծան է Սիզիփոսին։ Ըստ ժողովրդական ավանդազրույցի՝ վերջինս տեղյակ է լինում, որ Ազոպոսի դուստր Էգինային Զևսն առևանգել է, բայց աղջկան փնտրողներին հրաժարվում է որևէ բան հաղորդել, մինչև չի ստանում Ակրոկորնթոսի աղբյուրը՝ որպես ընծա»։

1929 թվականին Կորնթոսի պեղումների ամերիկյան գիտական դպրոցի մասնագետները պեղումեր, հետազոտություններ, ուսումնասիրություններ են կատարել Ակրոկորնթոսում, որը ներկայումս համարվում է հին և միջնադարյան Հունաստանի պատմությամբ հետաքրքրվողների համար ամենակարևոր պաշտպանական կառույցը։

## Ծանոթագրություններ

## Գրականություն
* Else Höffer: *Akro-Korinth*. In: *Reclams Universum: Moderne illustrierte Wochenschrift* 27.2 (1911), S. 1021–1023.

Կատեգորիա:Հին Հունաստանի ճարտարապետություն
Կատեգորիա:Հունաստանի ամրոցներ
Կատեգորիա:Հին Հունաստանի աշխարհագրություն
Իման Մերսալ

**Իման Մերսալ** (, ), եգիպտացի բանաստեղծ։

## Կենսագրություն
ը սովորել է Մանսուրայի համալսարանում, իսկ իր մագիստրոսի և ասպիրանտի աստիճանը ստացել է Կահիրեի համալսարանից։
Նա համահիմնադրել է *Bint al-Ard (Երկրի դուստրը)* հրատարակությունը, որը համախմբագրել է 1986 թվականից 1992 թվականը։ Նա 1998 թվականին արտագաղթել է Բոստոն, ապա ընտանիքի հետ 1999 թվականին տեղափոխվել է Կանադայի Էդմոնտոն քաղաք։ Մերսալը Ալբերտայի համալսարանում աշխատում էր որպես «Արաբական գրականության, Մերձավոր Արևելքի և Աֆրկյան հետազոտությունների բաժնի» պրոֆեսոր։

Նրա աշխատությունները հայտնվել են *Blackbird*-ում *The American Poetry Review*, *Parnassus*-ում և *Paris Review*-ում։ Նա իր բանաստեղծությունները արտասանել է աշխարհի բազմաթիվ գրական փառատոնների ժամանակ, ներառյալ Լոնդոնի Փարնասսուս փառատոնը, որը աշխարհի պատմության մեջ բանաստեղծների ամենամեծ հավաքն էր։ Այստեղ նա ներկայացնում էր Եգիպտոսը։

Մերսալի ընտրյալ բանաստեղծությունները թարգմանվել են աշխարհի բազմաթիվ լեզուներով, ներառյալ՝ անգլերեն, ֆրանսերեն, գերմաներեն, իսպաներեն, դանիերեն, մակեդոներեն, հինդի և իտալերեն։ «Այստեղ նարինջներ չկան, սիրելի՛ս» բանաստեղծությունը անգլերեն թարգմանվել է Խալիդ Մաթթավայի կողմից, և հրապարկվել է 2008 թվականին Նյու Յորքում Շիփ Մեադու հրատարակչության կողմից։

Նա ապրում է ամուսնու՝ երաժշտական ազգագրագետ Մայքլ Ֆրիշկոֆի հետ Էդմոնտոնում, Կանադա։ Զույգն ունի երկու որդի (Մուրադը և Ժոզեֆը)։

## Աշխատություններ
* 2013.  *Hatta atakhalla `an fikrat al-buyut (Դեռ հրաժարվում եմ տուն դառնալու մտքից)* Կահիրե։ Դար Շարքիյաթ, Բեյրութ։  Դար ալ-Թանվիր։
* 2006. *Jughrafiya Badila*. Կահիրե։ Դար Շարքիյաթ։
* 2004. *Mamarr mu'tim yasluh lita'allum al-raqs (Մութ նրբանցքը հարար է պարեր սովորելու համար)*, երկրորդ հրատարակչություն, Կահիրե։ Դար Շարքիյաթ.
* 1997. *al-Mashy Atwal Waqt Mumkin (Քայլել ինչքան հնարավոր է երկար)*. Կահիրե։ Դար Շարքիյաթ.
* 1995. *Mamarr mu'tim yasluh lita'allum al-raqs (Մութ նրբանցքը հարար է պարեր սովորելու համար)*, առաջին հրատարակչություն. Կահիրե։ Դար Շարքիյաթ.
* 1990. *Ittisafat (Բնութագրությույն)*։ Կահիրե։ Դար ալ-Ղադ։

### Արաբերեն
* 2011. *Bira fi Nadi al-Bilyardu. ([[Beer in the Snooker Club]])*, Վագուի Ղալի, Իմամ Մերսալ, համաթարգմանիչ։ Կահիրե։ Դեր էլ-Շրուկ

### Անգլերեն
* 2008. *«Այստեղ նարինջներ չկան, սիրելի՛ս» ընտրյալ ստեղծագործություններ*, Շիփ Մեադու հրատարակչություն 

## Ծանոթագրություններ

## Արտաքին հղումներ
* "This Is Not Literature, My Love" , *Al-Ahram*, Youssef Rakha, 11–17 February 2010
* poets blog
* A Poem by Iman Mersal 

Կատեգորիա:20-րդ դարի կին գրողներ
Կատեգորիա:Անգլալեզու բանաստեղծներ
Կատեգորիա:Եգիպտացի բանաստեղծներ
Կատեգորիա:Եգիպտացի կին գրողներ
Ջորդան (գետ, Թասմանիա)

**Ջորդան** (), գետ Թասմանիա կղզում (Ավստրալիա), Դերվենտ գետի ձախ վտակը։

## Պատմություն
Թասմանցի աբորիգենները գետի համար օգտագործել են Կուտա-Լինա (Kuta-Lina) անվանումը։

Բրայթոն գյուղում, Ջորդան գետի ափերին է գտնվում հնագիտական հայտնի վայրերից մեկը կապված աբորիգենների հետ` Jordan River Levee («Ջորդան գետի պատնեշ»)։ 2011 թվականի դեկտեմբերի 23 -ին ներառվել է Ավստրալիայի Ազգային ժառանգության օբյեկտների ցանկում ().

## Աշխարհագրություն
մինի|ձախից|Դերվենտ գետի ավազանի քարտեզը, որը ցույց է տալիս Ջորդան գետը
Ջորդան գետը հոսում է ոչ այնքան մեծ Թեյբերիաս լճից (Lake Tiberias), որը գտնվում է  Թասմանիայի արևելյան մասի Միդլենդս տարածաշրջանում, ծովի մակերևույթից 437 մ բարձրության վրա։ Այն սկզբում հոսում է դեպի հյուսիս-արևմուտք, այնուհետև, Օտլանդների բնակավայրի մոտակայքում թեքվում է հարավ և շարունակում է հոսքը հիմնականում հարավային ուղղությամբ, մինչ Դերվենտ գետին միացումը։ Ջորդանի գետաբերանը գտնվում է Դերվենտ գետի էստուարիի վերին մասում, Բրիջոթեր գյուղում։ Ջորդան գետի ավազանի տարածքը կազմում է 1243 կմ²՝ Դերվենտ գետի ավազանի ընդհանուր տարածքի մոտավորապես 13%-ը։ Ջորդանի գետավազանին տարեկան տեղումների միջին քանակը կազմում է 565մմ։ Գետի երկարությունը մոտ 111 կմ է։

Ջորդան գետի վրա կան մի քանի ավտոմոբիլային և երկաթուղային կամուրջներ։ Գետը երկու անգամ հատում է link=|20px Միդլանդ Հայուվեյ  ճանապարհը, իրար հետ կապելով Հոբարտը Լանքեստոնին։ Կան նաև link=|30px Լեյք Հայուվեյ(Lake Highway) և link=|30px Իստ Դիրվենտ- Հայուվեյ (East Derwent Highway) ճանապարհների հատումներ։

## Տես նաև
* Դերվենտ

## Ծանոթագրություններ
Մեկնութիւն Աւետարանին Յովհաննու

**Մեկնութիւն Աւետարանին Յովհաննու** (4635), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4635 թվի տակ։ Ձեռագիրը գրվել է 1677 թվականին Ստեփաննոս գրիչի կողմից Ապարան գյուղում։ Գրված է թղթի վրա, որը ունի 20.5x14 չափս։ Ձեռագիրը կազմված է 542 թերթից։ Գրված է երկսյուն, նոտրգրով։ Ունի կիսախորան և լուսանցազարդ մանրանկարներ։ Կազմը՝ կաշեպատ տախտակ դրոշմազարդ, աստառը՝ շերտազարդ կտավ։ Հիշատակարաններ գրչի՝ 542ա։

Թարգմանված է լատիներենից Զաքարիա Ծործորեցու պատվերով (17-րդ դար)։

## Ծանոթագրություններ

4635
Calypso (երգ, Լուիս Ֆոնսի)

"**Calypso**" երգ, որը ձայնագրվել է Պուերտո Ռիկացի երգիչ և երգերի հեղինակ Լուիս Ֆոնսիի և անգլիացի երգիչ Ստեֆլոն Դոնի կողմից։ Ֆոնսին երգը համահեղինակել է Դյոյի, Ստեֆլոն Դոնի, պրոդյուսեր Անդրես Տորեսի և Մաուրիսիո Ռենգիֆոյի հետ : Երգը առաջինը թողարկել է Universal Music Latin Entertainment ընկերությունը` 2018 թվականի հունիսի 14-ին։

## Թողարկում
Երգը թողարկվել է 2018 թվականի հունիսի 14-ին։ "Calypso"-ն հավաքել է 1.7 մլն. դիտում և 5,000 ներբեռնում- վաճառք մեկ շաբաթում՝ մինչև հուլիսի 21-ը։ Երգի պաշտոնական տեսահոլովակը դիտվել է ավելի քան 120 միլիոն անգամ, թողարկումից անմիջապես անց։

## Երգացանկ
***Թվային ներբեռնում**
#"Calypso" – 3:19

## Հիթ-շքերթներ

## Ծանոթագրություններ

## Արտաքին հղումներ
* 

Կատեգորիա:2018 երգեր
Կատեգորիա:2018 սինգլներ
Կատեգորիա:Լուիս Ֆոնսիի երգեր
Գիշերը Լիսաբոնում

**«Գիշերը Լիսաբոնում»**, (), Էրիխ Մարիա Ռեմարկի վեպը, հրատարակվել է 1962 թվականին։ Այն պատմում է գերմանացի երկու  փախստականի մասին, գործողությունները տեղի են ունենում Երկրորդ համաշխարհային պատերազմի առաջին ամիսներին։ Փախստականներից մեկը մի գիշերվա ընթացքում պատմում է իր կյանքի մասին Լիսաբոնում, 1942 թվականին։ Պատմությունը, որը նա ներկայացնում է, հիմնականում սիրային է, որը նաև պարունակում է ձերբակալությունների, խավարումների և ձախողումների տեսարաններ։ Վեպը իրատեսական է։ Ինքը՝ Ռեմարկը, նույնպես գերմանացի փախստական էր, չնայած վեպը գեղարվեստական է և միայն հեռավոր կապ ունի Ռեմարկի ընկերոջ՝ Հանս Հեյբի փորձի վրա։ Վեպը նաև պատմում է պատերազմի վաղ օրերին Եվրոպայում փախստականների կյանքի մասին։ Վեպը Ռեմարկի վերջին ավարտուն աշխատանքն է։

## Սյուժե
Վեպում ներկայացված են Երկրորդ համաշխարհային պատերազմի վաղ ամիսները։ Ժոզեֆ Շվարցը փախստական է, ով մեկ այլ փախստականի առաջարկում է լքել Լիսաբոնը` առաջարկելով նրան իր վիզան և տոմսերը դեպի Ամերիկա։ Նա անում է այս քայլը ի պատասխան նրան, որ նա մեկ գիշեր համաձայնել էր նստել Շվարցի կողքին և լսել նրա պատմությունը, որում նա պատմում է իր և իր կնոջ խելահեղ թռիչքի մասին՝ Նացիստական Գերմանիայից Լիսաբոն։

## Ընդունելություն
*Գիշերը Լիսաբոնում* վեպը անմիջապես բեսթսելլեր է դարձել Ամերիկայում և Մեծ Բրիտանիայում 1964 թվականին անգլերենով հրատարակվելուց հետո՝ մնալով Նյու Յորք Թայմս֊ի թոփ 10 ցուցակում հինգ ամիս շարունակ։ Թայմսին տված հարցազրույցում Մաքսվել Գեյսմարը կոչել է այն «ամենաշատ մտածելու տեղիք տվող վեպ»։ Նրա կարծիքով այն միգուցե և լավ վեպ չէ, բայց վստահաբար համարվում է մեր ժամանակաշրջանի ամենաշատ կարդացվող և պերճախոս վեպերից մեկն է։ Կիրկուսը 1964 թվականին իր գրախոսության մեջ ասել է, որ գիրքը սիրային հուսահատության և խարդախ ցինիզմի մասին է, որը նպատակ ունի մարդկանց տեղահանության և համակենտրոնացման ճամբարները ավելի ընդունելի դարձնելու։ Չարլզ Փուրը Թայմսի իր հոդվածում գրել է, որ այն հիանալի և միևնույն ժամանակ տարօրինակ վեպ է, ոչ շատ հաջողակ, բայց արագ ընթերցվող։

## Ծանոթագրություններ

Կատեգորիա:1962 վեպեր
Կատեգորիա:Գերմաներեն գրքեր
Կատեգորիա:Գերմաներեն վեպեր
Կատեգորիա:Էրիխ Մարիա Ռեմարկի վեպեր
Մաշտոց (4636)

**Մաշտոց** (4636), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4636 թվի տակ։ Ձեռագիրը գրվել է 1585 թվականին Աբրահամ երէց գրիչի կողմից Սուրբ Փրկիչում (Սարուխայն գավառ)։ Գրված է թղթի վրա, որը ունի  20x14 չափս։ Ձեռագիրը կազմված է 190 թերթից։ Գրված է միասյուն և երկսյուն, բոլորգրով։ Ունի լուսանցազարդ մանրանկարներ։ Կազմը՝ լուսանցազարդ ստվարաթուղթ։ Հիշատակարաններ գրչի՝ 179ա, հետագայի՝ 191 (1701թ.), 179բ, 191ա (18-րդ դար)։
## Բովանդակություն
* Գէորգայ Րաբունապետի Ողբ։

## Ծանոթագրություններ

Կատեգորիա:Մատենադարանի ձեռագրեր
Ձինտրա Կլետնեցե

**Ձինտրա Կլետնեցե** (, օրիորդական ազգանունը «Գրիկե», ), խորհրդային ժամանակաշրջանի լատվիացի դերասանուհի, թատերական գործիչ։

## Կենսագրություն
Ծնվել է 1946 թվականի փետրվարի 17-ին, Ռիժկի գավառում։ 1970 թվականին ավարտել է Լատվիայի Յազեպ Վիտոլի անվան երաժշտական ակադեմիայի թատերական ֆակուլտետը։ Դերասան և ռեժիսոր Նաուրիս Կլետնիեկսի (1938—2010) կինն է, աղջիկը՝ Քրիստինեն (1979), նույնպես դերասանուհի է։

Կյանքի վերջին տարիներին Ձինտրա Կլետնեցեն ծանր հիվանդացել է։ Մահացել է 2016 թվականի դեկտեմբերի 14-ին։

## Գործունեություն
1970 թվականից 1975 թվականներին եղել է Վալմիերայի դրամատիկական թատրոնի դերասանուհի։ Այնտեղ նա Շեքսպիրի «Համլետ» և «Երիտասարդ տանտիրուհի Նիսկավուորի» պիեսներում մարմնավորել է գլխավոր դերեր։ 1974 թվականից Լատվիայի թատերական միության անդամ է։
1975 թվականից մինչև 1991 թվականներին եղել է Լիեպայայի դրամատիկական թատրոնի դերասանուհի (այդ թատրոնում աշխատել է նաև նրա ամուսին Նաուրիս Կլետնիեկսին)։ 
Ձինտրա Կլետնեցեի աստեղային ժամը սկսվում է 1970-ականների վերջին և 80-ականների սկզբին։ Այդ ժամանակաշրջանում նա խաղում էր հանրաճանաչ այնպիսի պիեսներում, ինչպիսիք են «Խաղում ենք Ստրինդբերգին» (Ալիսա, Ֆրիդրիխ Դյուրենմաթ), «Երջանկության սենյակը» և «Վասսա Ժելեզնովա» (Մաքսիմ Գորկու պիեսը)։

1992 թվականին տեղափոխվել է աշխատելու Դաուգավպիլս։ Երկու տարի աշխատել է Դաուգավպիլսի դրամատիկական թատրոնում։ 1995 թվականից 1997 թվականներին «Կաբատա» թատրոնում աշխատել է որպես ռեժիսոր և դերասանուհի։

1997 թվականին որպես ռեժիսոր բեմադրում է Լ.Կուրգենի մոնոներկայացումը։ 1998 թվականին ներկայացումը ճանաչում է գտնում Մինսկի  միջազգային փառատոնի ժամանակ։ 1999 թվականին ներկայացումը հաջողությամբ ցուցադրվում է Սանկտ-Պետերբուրգում, Մոսկվայում և Քիլում։

1996 թվականին կազմակերպում է «Ābols no ābeles» համերգը, 2003 թվականից համակարգում է «Zvaigzne» փառատոնը։

## Ֆիլմագրություն
* Այս արտասովոր լուսնի լույսը (1987)
* Մատնաչափիկ տղան (1985)
* Իմ ընտանիքը (ՀՍ, 1982)

## Ծանոթագրություններ

## Գրականություն
* Teātris un kino biogrāfijās. 2.[sēj.]. Rīga : Pils, 2002. 91.-92. lpp.

## Արտաքին հղումներ
* Биография на сайте Валмиерского драмтеатра

Կատեգորիա:Թատերական գործիչներ
Կատեգորիա:Լատիշ դերասանուհիներ
Կատեգորիա:Խորհրդային դերասանուհիներ
Դիդակ Վիլա

**Դիդակ Վիլա Ռուսելիո** (իսպ․՝ Dídac Vilà Rosselló, ), իսպանացի ֆուտբոլիստ, ձախ եզրային պաշտպան։ Հանդես է գալիս իսպանական «Էսպանյոլ»-ի կազմում։

## Ակումբային կարիերա
### «Էսպանյոլ»
Վիլան իսպանական «Էսպանյոլ» ֆուտբոլային ակումբի սան է։ Լա Լիգայի շրջանակներում թիմի կազմում նա իր նորամուտը նշել է 2010 թվականի հունվարի 30-ին՝ «Ատլետիկ Բիլբաո»-ի դեմ խաղում, որն ավարտվել է 1-0 հաշվով՝ «Էսպանյոլ»-ի հաղթանակով։ Այդ մրցաշրջանի ընթացում նա մասնակցել է 11 հանդիպման։

2010-11 մրցաշրջանի ընթացքում Դիդակը ֆիզիկական խնդիրների պատճառով բաց է թողել մեկ ամիս, ապա նորից վերադարձել կատալոնական թիմի կազմ։

### «Միլան»
2011 թվականի հունվարի 28-ին Դիդակ Վիլան տեղափոխվել է Սերիա А-ում հանդես եկող Միլան։ Տրանսֆերն արժեցել է 3 միլիոն եվրո։

Թիմի կազմում ընդամենը 1 հանդիպում անցկացնելուց հետո ֆուտբոլիստը վարձակալական հիմունքներով վերադարձել է «Էսպանյոլ»՝ մինչև մրցաշրջանի ավարտը։

2013-14 մրցաշրջանի ընթացքում Դիդակը վարձավճարով հանդես է եկել «Ռեալ Բետիս»-ի կազմում։ Իսկ 2014-15 մրցաշրջանն անցկացրել մեկ այլ իսպանական թիմի՝ «Էյբար»-ի կազմում։ «Էյբար»-ի կազմում նա մասնակցել է 16 հանդիպման։

### «ԱԵԿ Աթենք»
2015 թվականի օգոստոսի 7-ին Վիլան 3 տարվա պայմանագիր է կնքել Հունաստանը ներկայացնող «ԱԵԿ Աթենք»-ի հետ։ Նա այստեղ գալով հույս ուներ վերադառնալ իր նախկին մակարդակին։

2016-17 մրցաշրջանի առաջին խաղում Դիդակը դարձել է գոլի հեղինակ «Հանտի ՖԱ»-ի դեմ խաղում։

### Վերադարձ «Էսպանյոլ»
2017 թվականի օգոստոսի 30-ին Դիդակ Վիլան վերադարձել է «Էսպանյոլ»։ Նա թիմի հետ կնքել է 3 տարվա պայմանագիր և ըստ այդ պայմանագրի նրա հրաժարագինը կազմելու է 25 միլիոն եվրո։

## Միջազգային կարիերա
2011 թվականին նա առաջին անգամ հրավիրվել է Իսպանիա Մ21 հավաքական։ Նա թիմի կազմում մասնակցել է Եվրոպայի առաջնությանը և մասնակցել մի քանի հանդիպման։

## Ձեռքբերումներ
### Ակումբային
* Սերիա A-ի չեմպիոն - 2010-11

### Միջազգային
* Եվրոպայի չեմպիոն (Մ21) - 2011

## Ծանոթագրություններ

## Արտաքին հղումներ
* 
 

Կատեգորիա:1989 ծնունդներ
Կատեգորիա:Էյբարի ֆուտբոլիստներ
Կատեգորիա:Էսպանյոլի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Կատալոնիայի հավաքականի ֆուտբոլիստներ
Կատեգորիա:Հունիսի 9 ծնունդներ
Կատեգորիա:Միլանի ֆուտբոլիստներ
Կատեգորիա:Ռեալ Բետիսի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Ծաղիկների փառատոն

, ճապոնական ոչ պաշտոնական տոն, նվիրված է Բուդդայի ծննդյան օրվան։ Տեղի է ունենում ամեն տարի ապրիլի 8–ին։

## Տոնի պատմություն

Տոնը փոխառվել է Չինաստանից, առաջին անգամ այն նշվել է 606 թվականին Գենկոձի տաճարում (նահանգ Յամատո) Սույկո կայսրուհու կառավարման շրջանում։ Տոնի մասին առաջին գրավոր հիշատակությունները հանդիպել են 840 թվականին, երբ կայսերական պալատում տեղի էր ունենում Բուդդայի Ծննդին նվիրված ծիսակատարությունը։

Տոնը ամենամեծ ժողովրդականությունը ձեռք է բերել Մեյձիի դարաշրջանում (1868—1912)։

## Առանձնահատկություններ
Տոնի ժամանակ յուրաքանչյուր բուդդայական տաճարում տեղադրում են առանձին զոհասեղան, շրջանակված ծաղիկներով։ Նրա շուրջը տեղադրում են գետնանուշ, որի կենտրոնում գտնվում է նորածին Բուդդայի արձանը։ Այցելուները օգտագործում են հատուկ երկար շերեփ, քաղցր *ամաթիան* (թեյ պատրաստված  դրախտավարդի թերթիկներով) լցնելու սրբության գլխին։ Ամենածեծված լեգենդը Բուդդայի ծննդի մասին այն է, երբ երկնային վիշապները թրջում են նրա գլուխը ջրով, ըստ մեկ այլ լեգենդի, նույն քաղցր թեյով։ Վանականները տոնին այդ թեյից պատրաստում են տասնյակ լիտրերով, շատերը վերցնում են այն իրենց հարազատների և ընկերների համար։ Համարվում է, որ այն կարող է բուժել շատ հիվանդություններ։ Ծաղիկները խորհրդանշում են Լումբինի այգին, որտեղ ծնվել է Լույսը։

Այդ օրը ճապոնական մեծ քաղաքներում տեղի են ունենում տոնական երթեր, մասնակիցները հագած են լինում ավանդական կիմոնո։ Որոշ շրջաններում իրականցվում է մանրանկարչական գահավորակ, զարդարված ծաղիկներով և արձանիկով երեխա Բուդդան ներսում։ Ճանապարհները նույնպես զարդարվում են սպիտակ թղթե լապտերներով կարմիր և սև հիերոգլիֆներով։

## Ծանոթագրություններ

Կատեգորիա:Ճապոնիայի մշակույթ
Քարոզգիրք (4637, Գրիգոր Տաթևացի)

**Գրիգոր Տաթևացի, Քարոզգիրք** (4637), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4637 թվի տակ։ Ձեռագիրը գրվել է 1699 թվականին։ Գրված է թղթի վրա, որը ունի 28x21 չափս։ Ձեռագիրը կազմված է 365 թերթից։ Գրված է երկսյուն, նոտրգրով։ Ունի կիսախորան և լուսանցազարդ մանրանկարներ։ Կազմը՝ կաշեպատ տախտակ դրոշմազարդ։ Հիշատակարաններ գրչի՝ 57ա, հետագայի՝ 3ա, 5բ, 63ա, 66բ, և այլուր (18-րդ դար, վրացերեն), կնիք՝ 4ա, 57բ (Տէր Միքայէլ), 4ա (Տէր Նիկողայոս [ենթադրաբար])։
## Բովանդակություն
* Ներսես Լամբրոնացւոյ Մեկնութիւն Հայր մեր-ին։

## Ծանոթագրություններ

Կատեգորիա:Մատենադարանի ձեռագրեր
Վերվեր Լայքինգ

**Վերվեր Լայքինգ**  (, ), գրող, դրամատուրգ և բեմադրիչ, գործունեություն է ծավալում Աբիջանում, (Կոտ դ'Իվուար)։ Նա հիմնադրել է Քի-Յի Էմբոք () թատերախումբը 1980 թվականին և 1985 թվականին հիմնադրել է Քի-Յի գյուղը, որը նպատակ ուներ երիտասարդների համար գեղարվեստի կրթության կենտրոն դառնալ։ 
2000 թվականին արժանացել է Արքայազն Կլաուսի մրցանակի` մշակույթում ունեցած ներդրման համար։ 2005 թվականին արժանացել է Նոմա մրցանակի իր *La mémoire amputée* գրքի համար։

## Ստեղծագործություններ
Նրա գրքերից ու պիեսներից են.

* *La mémoire amputée*, Nouvelles Editions Ivoiriennes (2004), 
* *Elle sera de jaspe et de corail*, Editions L'Harmattan (1983),  - trans. Marjolijn De Jager, *It shall be of jasper and coral; and, Love-across-a-hundred-lives* (two novels),  University Press of Virginia (2000), 
* *La puissance de Um* (1979) and *Une nouvelle terre* (1980) - trans. Jeanne Dingome, *African Ritual Theatre: The Power of Um and a New Earth*, International Scholars Pubs. (1997), 

## Հետագա ընթերցանություն
* Simon Gikandi, *Encyclopedia of African Literature*, Routledge (2002),  - pp.&nbsp;288–9
* Katheryn Wright, *Extending generic boundaries: Werewere Liking's L'amour-cent-vies*, in Research in African Literatures, June 2002 accessed at http://www.findarticles.com/p/articles/mi_hb265/is_200206/ai_n5663530 March 5, 2007
* Don Rubin, *World Encyclopedia of Contemporary Theatre: Africa*, Routledge (2000),    
* Nicki Hitchcott, *Women Writers in Francophone Africa*, Berg Publishers (2000),  - focuses on Mariama Bâ, Aminata Sow Fall, Werewere Liking and Calixthe Beyala: see publisher's details http://www.bergpublishers.com/us/book_page.asp?BKTitle=Women%20Writers%20in%20Francophone%20Africa   
* Peter Hawkins, *Werewere Liking at the Villa Ki-Yi*, in African Affairs, Vol.90, No.359 (Apr. 1991), pp.&nbsp;207–222 - accessed at https://www.jstor.org/stable/722779 March 1, 2007

## Ծանոթագրություններ

## Արտաքին հղումներ
* Werewere Liking Gnepo, University of Western Australia
* ''Werewere Liking and Aesthetics of Necessity'', Postcolonial Web

Կատեգորիա:20-րդ դարի կին գրողներ
Կատեգորիա:20-րդ դարի վիպասաններ
Կատեգորիա:21-րդ դարի կին գրողներ
Կատեգորիա:21-րդ դարի վիպասաններ
Կատեգորիա:Կոտ դ'Իվուարցի կին գրողներ
Կատեգորիա:Կամերունցի արվեստագետներ
Կատեգորիա:Կամերունցի գրողներ
Կատեգորիա:Կամերունցի կին գրողներ
Կատեգորիա:Կամերունցի վիպասաններ
Կատեգորիա:Կին դրամատուրգներ
Կատեգորիա:Կոտ դ'Իվուարցի դերասանուհիներ
Կատեգորիա:Կոտ դ'Իվուարցի դրամատուրգներ
Կատեգորիա:Ֆրանսալեզու գրողներ
Աննա դե Արմաս

**Աննա Սելիա դե Արմաս Կասո** (, ), իսպանա-կուբայական դերասանուհի։ Նախկինում ապրել է Իսպանիայում, Մադրիդում, բայց ներկայումս բնակվում է Լոս Անջելեսում։

## Կենսագրություն
Աննա Սելիա դե Արմաս Կասոն սովորել է Դալասում, ԱՄՆ, որից հետո վերադարձել է Կուբա։ 12 տարեկանում որոշել է դառնալ դերասանուհի և ընդունվել է Կուբայի ազգային թատերական դպրոցը։ 16 տարեկանում նկարահանվել է իր առաջին՝ «*Ֆրանսիայի վարդը*» ֆիլմում։ Նկարահանվելէ նաև «*Մադրիգալ*» կուբայական ֆիլմում և «*Կորուսյալ դրախտ*» հեռուստավեպում։

Մեկնելով Մադրիդ, անցնում է տարբեր քասթինգներ և մի շաբաթից հետո ստանում է իր դերը «Սև ավազան» սերիալում։

2010 թվականին սկսել է նկարահանվել «Հռոմեական Իսպանիայում», որտեղ նա խաղացել է ստրուկ Ներեի դերը։ Սերիալը սկսվել է հաղորդվել նույն թվականի  հոկտեմբերի 25-ին Antena 3-ում։ Սերիալը սկսվել է նույն թվականի հոկտեմբերի 25-ին։ 2011 թվականին Աննան լքել է սերիալը, որպեսի կենտրոնանա ապագա կարիերայի վրա։ Այսպիսով, դերասանուհին խաղացել է ընդամենը 16 դրվագ և երկու եթերաշրջան։

Այս պահին որոշել է կենտրոնանալ կարիերայի վրա Հոլիվուդում, նրա առաջին ամերիկյան ֆիլմը՝ «Քարե բռունցքները», որտեղ նաև նկարահանվել է Ռոբերտ դե Նիրոն, դուրս է եկել 2015 թվականին։

2014 թվականին նկարահանվել է Էլայ Ռոթի «Ով է այնտեղ» թրիլերում, Կիանու Ռիվզի հետ գլխավոր դերերից մեկում։ Ֆիլմը ներկայացվել է Sundance Festival 2015-ում։ Նույն թվականի աշնանը Ռիվզի հետ միասին նկարահանվել է «Աստծո դուստրը» ֆիլմում։ 2015 թվականի մարտին սկսել է նկարահանվել Թոդ Ֆիլիպսի «Պատերազմական շներ» ֆիլմում, որտեղ նաև նկարահանվել են Մայլզ Թելերը և Ջոնա Հիլը։

2017 թվականի հոկտեմբերի 6-ին դուրս է եկել ռեժիսոր Դենի Վիլնյովի և պրոդյուսեր Ռիդլի Սքոթի «Շեղբի վրայով վազողը - 2049» մասշտաբային ֆանտաստիկ թրիլերը, որտեղ Ռայան Գոսլինգի հետ միասին Աննան խաղացել է Ջոյի դերը։ Ֆիլմում նրա խաղացած դերը ստացել է բարձր գնահատականներ և ճանաչվել է, որպես առաջադեմ դեր։

## Անձնական կյանք
2011 թվականից մինչև 2013 թվականը ամուսնացած էր դերասան Մարկ Քլոտետի հետ։

## Ֆիլմագրություն

## Ծանոթագրություններ

Կատեգորիա:Իսպանացի դերասանուհիներ
Կատեգորիա:Իսպանացի կինոդերասանուհիներ
Կատեգորիա:Իսպանացի հեռուստատեսային դերասանուհիներ
Կատեգորիա:Կուբացի դերասաններ